ПРОЕКТ

ПОСТАНОВЛЕНИЕ №………..на МС от……….2016 г. за изменение и допълнение на Наредбата за условията и реда за уведомяване на Агенцията за ядрено регулиране за събития в ядрени съоръжения и обекти с източници на йонизиращи лъчения, приета с Постановление № 188 на Министерския съвет от 2004 г., (обн., ДВ, бр. 71 от 2004 г., изм., бр. 46 от 2007 г., бр. 5 от2010 г., бр. 7 от.2011 г.)

МИНИСТЕРСКИЯТ СЪВЕТ
ПОСТАНОВИ:

§ 1. В чл. 1 се правят следните изменения и допълнения:
1. В ал. 1 думата „нарушения“ се заменя с „отклонения“, а след думите „в ядрени съоръжения или в обекти“ се добавят думите „и при дейности“.
2. В ал. 2 се правят следните изменения:
а) в т. 1 се заличават думите „в ядрените съоръжения или в обекти с източници на йонизиращи лъчения“;
б) в т. 4 се заличават думите „в ядрени съоръжения или в обекти с източници на йонизиращи лъчения“.
§ 2. В чл. 2, ал. 2 се заличават думите „на ядреното съоръжение или на обекта с източници на йонизиращи лъчения“. 
§ 3. В чл. 3 се заличават думите „възникнали в ядреното съоръжение или в обекта с източници на йонизиращи лъчения“.
§ 4. В чл. 4 се правят следните изменения и допълнения:
1.	В основния текст след думите „в ядрени съоръжения“ съюзът „и“ се заменя със запетая, а след думите „йонизиращи лъчения“ се добавят думите „и при превоз на радиоактивни вещества“;
2.	В т. 1 се заличават думите „от нормалната експлоатация“.
§ 5. В чл. 5 се правят следните изменения и допълнения:
1. Досегашният текст става ал. 1 и се изменя така:
" (1) За ядрени съоръжения категорията на отклоненията (откази, дефекти, грешки пропуски или недостатъци) включва:"
а) точка.8 се изменя така:
„8. дефекти или откази, открити при експлоатация, техническо обслужване или инспекции на ядреното съоръжение, които ако не бъдат отстранени, биха могли в бъдеще да предизвикат повреда на ядреното съоръжение или на конструкциите, системите и компонентите, важни за безопасността, нарушения на тяхната безопасна експлоатация или изхвърляне на радиоактивни вещества в околната среда;“
       б) в т. 9 се заличават думите „и на източниците с йонизиращи лъчения;“
       в) точка 10 се изменя така:
 “10. откриване на факти, които показват наличието на потенциална опасност за физическата защита на ядреното съоръжение или ядрения материал;“
      г) в т. 11 думите „в обекти с източници на йонизиращи лъчения“ се заличават, а думата “съоръжения” се заменя с  думата“конструкции”;
      д) точка 12 се заличава;
      2. Създава се нова ал. 2 със следното съдържание:
„(2) За обекти и дейности с източници на йонизиращи лъчения и при превоз на радиоактивни вещества категорията на отклоненията включва:
1. радиоактивен източник, уред или транспортна опаковка, които са докладвани като липсващи и впоследствие са открити неповредени или в безопасно състояние;
2. откази на защитни средства на радиоактивен източник, уред или транспортна опаковка, които биха могли да доведат до нерегламентирано облъчване на персонала или населението, до загуба или кражба на източника или транспортната опаковка, до нарушаване на целостта им или до нерегламентираното им използване;
3. неправилно позициониране на радиоактивен източник извън неговия защитен контейнер (дефектоскопия, брахитерапия), ако положението му е възстановено безопасно в съответствие с аварийните процедури;
4. неправилно опаковане на радиоактивните вещества за превоз;
5. доставка на транспортна опаковка на грешно място;
6. недостатъци в системата за отчитане и контрол на източници на йонизиращи лъчения или радиоактивни вещества;
7. откриване на факти, които показват наличието на потенциална опасност за физическата защита на обекта с източник на йонизиращи лъчения или превозваните радиоактивни вещества;
8. природни бедствия, експлоатационни събития и произшествия, които засягат помещенията за работа или съхраняване на радиоактивни вещества; конструкциите, системите и компонентите, съдържащи радиоактивни вещества, транспортните средства за превоз на радиоактивни вещества, и които създават потенциална опасност от замърсяване с радиоактивни вещества, неконтролируемо разпространение на радиоактивни вещества или облъчване на персонала и населението над установените норми;
9. отклонения от разрешения режим на експлоатация на обект с източник на йонизиращи лъчения, включително използване на източници от лицензиант или титуляр на разрешение за извършване на дейности, които не са включени в обхвата на съответната лицензия или разрешение.“
§ 6. Член 7 се изменя така:
„ (1) Категорията на инцидентите включва:
1. събития от категорията на отклоненията по чл. 5, когато те са причинили:
а) замърсяване на околната среда с радиоактивни вещества над нормативните изисквания;
б) облъчване на лица от персонала или населението с йонизиращи лъчения над нормативните изисквания;
в) освобождаване на радиоактивни вещества в помещенията или на площадката на ядреното съоръжение или на обекта с източник на йонизиращи лъчения, което превишава установените норми;
2. липси, поради загуба, кражба или друго неконтролирано преместване на ядрен материал или радиоактивни вещества (включително радиоактивни отпадъци);
3. неразрешено проникване на лица на площадката на ядреното съоръжение или на обекта с източник на йонизиращи лъчения, опит за преминаване на лица или превозни средства през защитните бариери на системата за физическа защита на ядреното съоръжение или обекта, както и други събития, представляващи заплаха за физическата защита;
(2) За ядрените съоръжения категорията на инцидентите включва и:
1. отказ на система за безопасност да изпълни функциите си по безопасност, включително отказ за задействане на автоматична защитна функция или започнато, но незавършено изпълнение на защитната функция;
2. нарушаване на пределите и условията за експлоатация, определени в технологичния регламент за експлоатация на ядреното съоръжение;
3. падане и/или повреждане на горивна касета или топлоотделящи елементи, касета-екран, поглътител на неутрони или транспортен контейнер, запълнен със свежо (необлъчено) или с отработено ядрено гориво;
4. пожар в помещения за съхраняване на свежо (необлъчено) или на отработено ядрено гориво;
5. възникване на аварийни състояния с ниска честота на поява и проектни аварии с много ниска честота на поява;
6. попадане на чуждо тяло в контура за циркулация на топлоносителя за охлаждане на активната зона на реактора (първичния топлоносител) на енергиен блок на ядрена централа.“
§ 7. Член 8 се изменя така:
„Чл. 8. Категорията на авариите включва:
1. стопяване или повреда на горивото на ядрен реактор или изхвърляне на значителни количества радиоактивни вещества в пределите на ядреното съоръжение;
2. сериозно увреждане на здравето или смърт на лица от персонала или населението, които са настъпили или могат да настъпят поради облъчване с йонизиращи лъчения;
3. изхвърляне на радиоактивни вещества в околната среда, което причинява облъчване на населението, значително превишаващо установените норми и което води до радиоактивно замърсяване на обширни територии.“
§ 8. В чл. 11, ал. 2, т. 6 думата „съоръжения“ се заменя с думата „конструкции”.
§ 9. В чл. 12 се правят следните изменения и допълнения:
1.	В ал. 1 накрая се добавя следното изречение:„Информацията, включително протоколът от анализа на събитието, се изпраща и в електронен вид.“
2.	В ал. 2, т. 2, буква “а” думата „съоръжения“ се заменя с „конструкции”.
§ 10. В чл. 13, ал. 2 след думите „отпечатан на хартия“ се добавят думите „и в електронен вид“.
§ 11. В чл. 14, ал. 1 думите „в ядрените съоръжения и обектите с източници на йонизиращи лъчения“ се заличават. 
§ 12. В чл. 15, т. 4 думата „съоръжения“ се заменя с думата „конструкции”.
§ 13. В чл. 16, ал. 2, т. 3 думата „съоръженията“ се заменя с думата „конструкциите”.
 § 14. Заглавието на глава пета се изменя така: 
„Глава пета
ИЗПОЛЗВАНЕ И РАЗПРОСТРАНЕНИЕ НА ИНФОРМАЦИЯТА“
§ 15. В чл. 21 се правят следните изменения и допълнения:
1. В ал. 3 думата „съоръжения“ се заменя с думата „конструкции”.
2. В ал. 5 се правят следните изменения и допълнения:
а) след думите „експлоатационния опит“ се добавят думите „(обратна връзка от експлоатационния опит)“;
б) думата „съоръженията“ се заменя с думата „конструкциите”.
§ 16. В чл. 22 алинея 2 се изменя така:
“(2) Методиката за определяне важността на събитията по отношение на ядрената безопасност и радиационната защита (нивото по скалата ИНЕС) се определя от председателя на АЯР.”
§ 17. В чл.23 се правят следните изменения:
1.	В ал. 1 след думите „в ядрените съоръжения“ съюзът „и“ се заличава, а след думите "йонизиращи лъчения" предлогът “на” се заличава и се добавят думите „и при превоз на радиоактивни вещества в“;
2.	В ал. 2 и 3 се заличават думите „в ядрени съоръжения или в обекти с източници на йонизиращи лъчения“;
3.	В ал. 4 се заличават думите “Правилника за организацията и дейността по предотвратяване и ликвидиране на последствията при бедствия, аварии и катастрофи”. 
§ 18. В параграф 1 от допълнителната разпоредба се правят следните изменения:
1.	В т. 2 думата „съоръжения“ се заменя с думата „конструкции”;
2. Точка 4 се изменя така:
„4. “Защитни средства на радиоактивен източник, уред или транспортна опаковка” са екраниращи и херметични системи, блокировки, сигнализация и всички други средства за осигуряване на безопасността, включително средствата за административен контрол, като маркировката на транспортните опаковки, транспортна документация, работни и аварийни процедури, радиологичен мониторинг и използване на индивидуални алармени дозиметри.“
3. Точки 6- 8, 13,14,18-20 се заличават. 
4. В т. 9 думата „съоръженията“ се заменя с думата „конструкциите”.
5. В т. 21 думата „функции“ се заменя с думата „функция“.

МИНИСТЪР-ПРЕДСЕДАТЕЛ:
			БОЙКО БОРИСОВ

ЗА ГЛАВЕН СЕКРЕТАР НА
МИНИСТЕРСКИЯ СЪВЕТ:
				МАРИЕТА НЕМСКА
___________________________________________________________________
	
Главен секретар на АЯР
			Юлия Димитрова

Изготвил:
Пепа Стоянова